**Koraszülött a családban**

Melyik újszülöttekre mondják hivatalosan, hogy koraszülött?

**A terhesség 37. betöltött hete előtt született gyermeket nevezzük koraszülöttnek.** Ezen felül a koraszülötteken belül is megkülönböztetünk:

* „kissúlyú” koraszülött – 2500 gramm alatt
* „igen kissúlyú” koraszülött – 1500 gramm alatt
* „extrém kissúlyú” koraszülött – 1000 gramm alatt született gyermekeket.

#### Anyasági támogatás koraszülés esetén

Amikor a baba a várt időpontnál korábban érkezik, anyukának **nincs minden esetben módja az anyasági támogatás igénybevételéhez szükséges 4 orvosi vizsgálaton részt venni.** Ebben az esetben **már egy vizsgálat után is kiadják az igazolást,** így a kismama **jogosult lesz** az egyszeri támogatásra, melynek összege 2018-ban 64.125.- Ft.

#### CSED helyett táppénz

Az anyukának lehetősége van arra, hogy a CSED helyett táppénzt vegyen igénybe, **amíg a gyermeket a koraszülötteknek fenntartott intézményben ápolják.** Az, hogy ez anyagilag mikor kedvezőbb, minden esetben át kell gondolnia a családoknak. **A szülő több tízezer forinttal is kevesebb ellátást kaphat, ha rosszul választja meg az ellátás típusát.** Jelentős különbség is lehet a táppénz és a csecsemőgondozási díj között. A kedvezőbb ellátás meghatározásában [segítséget itt kérhettek.](http://www.tbellatasok.hu/index.html)

#### Családi pótlék és egyéb kedvezmények koraszülött baba esetében

Az 1500 gramm alatti koraszülöttek esetén **emelt összegű családi pótlék vehető igénybe,** melynek az összege 2018-ban 23.300 Ft. Az emelt összegű családi pótlék mellett **jár az utazási kedvezményre jogosító igazolás**, így a gyermekkel egy kísérő 90%-os kedvezménnyel utazhat tömegközlekedéssel. Valamint évente 6.000 Ft keretösszegig a **közgyógyellátást is igénybe lehet venni**. Ez a lehetőség a gyógyszerek kiváltásánál jelenthet segítséget.

[*AZ ANYATEJ ÉLETMENTŐ A KORASZÜLÖTTEK SZÁMÁRA*](https://babafalva.hu/anyatej-koraszulotteknek/)

További kedvezmény a 2500 gramm alatti súllyal született koraszülöttek részére, hogy **jogosultak anyatej ellátásra is.** Az orvos az anyatejet – ugyanúgy, mint a gyógyszert – orvosi vénnyel rendeli el a koraszülött számára.

<https://babafalva.hu/koraszulott-a-csaladban/>

# **Koraszülött támogatás**

Az igényelhető családtámogatási formák időről időre változnak, ezért a 2020-ban érvényes jogszabályok elérhetőségét adjuk meg.  A koraszülötteknek az időben érkezett újszülöttekhez képest kissé eltérő állami támogatás jár. Azért, hogy a családoknak könnyebb legyen eligazodni a számos **koraszülött támogatás** között, melyik illeti meg őket és meddig, melyiket hogyan és hol kell igényelni, ezért egy csokorba szedtük ezeket a koraszülött támogatásokat.

## **ANYASÁGI TÁMOGATÁS:**

**Anyasági támogatás** néhány kritérium alapján kapható. Anyasági támogatásra jogosult a szülést követően

1. az a nő, aki várandóssága alatt legalább négy alkalommal – koraszülés esetén legalább egyszer – várandósgondozáson vett részt; (az anyasági támogatás a jogosultat akkor is megilleti, ha a gyermek halva született)
2. az örökbefogadó szülő, ha a szülést követő hat hónapon belül az örökbefogadást jogerősen engedélyezték;
3. a gyám, ha a gyermek a születését követően hat hónapon belül – jogerős határozat alapján – a gondozásába kerül. Az anyasági támogatásra vonatkozó igényt a szülést követő hat hónapon belül lehet benyújtani!

Információ: Magyar Államkincstár ([https://cst.tcs.allamkincstar.gov.hu](https://cst.tcs.allamkincstar.gov.hu/))

## **CSECSEMŐGONDOZÁSI DÍJ:**

**Csecsemőgondozási díj** az anyasági támogatáshoz hasonlóan csak bizonyos feltételek teljesülése mellett kapható. Csecsemőgondozási díjra jogosult az a nő, aki a gyermeke születését megelőző két éven belül 365 napon át biztosított volt, és akinek a gyermeke

* a biztosítás tartama alatt vagy
* a biztosítás megszűnését követő negyvenkét napon belül születik, vagy
* a biztosítás megszűnését követően negyvenkét napon túl baleseti táppénz folyósításának az ideje alatt vagy a folyósítás megszűnését követő huszonnyolc napon belül születik.

Információ: Magyar Államkincstár ([https://cst.tcs.allamkincstar.gov.hu](https://cst.tcs.allamkincstar.gov.hu/))

## **GYERMEKGONDOZÁSI DÍJ:**

A gyermekgondozási díj az egészségbiztosítás pénzbeli ellátásai keretében, a gyermekvállalás támogatására nyújtott pénzbeli ellátás. A gyermekgondozási díj nem szociális juttatás, biztosítási jogviszony, illetve felsőoktatási intézmény nappali tagozatán folytatott hallgatói jogviszony alapján megállapítható pénzbeli ellátás, amely nem azonos az alanyi jogon igénybe vehető gyermekgondozást segítő ellátással [korábban gyermekgondozási segély (gyes)] elnevezésű ellátással.

Információ: Magyar Államkincstár ([https://cst.tcs.allamkincstar.gov.hu](https://cst.tcs.allamkincstar.gov.hu/))

## **GYERMEKÁPOLÁSI TÁPPÉNZ:**

A **gyermekápolási táppénz** a 12 éven aluli gyermek betegsége esetén a szülőt megillető pénzbeli ellátás. Ebben az esetben a szülő nem a saját betegsége okán válik keresőképtelenné, hanem a gyermeke betegsége miatt nem tudja munkáját ellátni.

Információ: Magyar Államkincstár ([https://cst.tcs.allamkincstar.gov.hu](https://cst.tcs.allamkincstar.gov.hu/))

## **Gyermekgondozást segítő ellátás – GYES**

A gyermekgondozási támogatást a gyermekkel közös háztartásban élő szülők bármelyike igénybe veheti. Megállapodás hiányában a támogatást igénylő szülő személyéről – kérelemre – a gyámhatóság dönt.

**Gyermekgondozást segítő ellátás (GYES)** -ra jogosult a szülő – ideértve a kiskorú szülőt a jogszabályban meghatározott, alábbiakban részletesen kifejtett esetben -, valamint a gyám – ide nem érte a gyermekvédelmi gyámot és a kizárólag egyes gyámi feladatok ellátására kirendelt nevelőszülőt – a saját háztartásában nevelt

1. a) gyermek 3. életévének betöltéséig,
2. b) ikergyermekek esetén a tankötelessé válás évének végéig,

Amennyiben ikergyermekek esetén a tankötelessé válás éve nem egyezik meg, úgy a legkésőbb tankötelessé váló gyermeket kell figyelembe venni.

1. c) tartósan beteg, illetve súlyosan fogyatékos gyermek 10. életévének betöltéséig. (Tartósan beteg, súlyosan fogyatékos gyermek esetén – amennyiben rá tekintettel emelt családi pótlékot még nem igényeltek – úgy az igénybejelentéshez csatolni kell a külön jogszabály (5/2003. (II.19.) ESzCsM rendelet) szerinti igazolást.)

Információ: Magyar Államkincstár ([https://cst.tcs.allamkincstar.gov.hu](https://cst.tcs.allamkincstar.gov.hu/))

## **CSALÁDI PÓTLÉK:**

Az állam havi rendszerességgel hozzájárul a gyermek nevelésével, iskoláztatásával járó költségekhez nevelési ellátás vagy iskoláztatási támogatás (együtt: **családi pótlék**) formájában.

A nevelési ellátás a gyermek születésétől a tankötelezetté válása évének október 31-ig jár az ügyfél részére. Továbbá nevelési ellátásra saját jogán is jogosultságot szerezhet a kérelmező – a feltételek fennállása esetén.

Az iskoláztatási támogatás a tankötelessé válás évének november 1-jétől a tankötelezettség teljes időtartamára, valamint a tankötelezettség megszűnését követően köznevelési intézményben tanulmányokat folytató gyermekre tekintettel annak a tanévnek az utolsó napjáig jár, amelyben a gyermek a 20. életévét, sajátos nevelési igényű gyermek esetén a 23. életévét betölti.

Információ:

Magyar Államkincstár ([https://cst.tcs.allamkincstar.gov.hu](https://cst.tcs.allamkincstar.gov.hu/))

### **Emelt összegű családi pótlék**

Az**emelt összegű családi pótlék** tartósan beteg / fogyatékos gyermekek esetében:

A külön jogszabály a magasabb összegű családi pótlékra jogosító betegségekről és fogyatékosságokról szóló 5/2003. (II. 19.) ESzCsM rendelet melléklete szerinti „[Igazolás tartósan beteg, illetve súlyosan fogyatékos gyermekről](https://cst.tcs.allamkincstar.gov.hu/attachments/article/45/Igazol%C3%A1s%20tart%C3%B3san%20beteg%2C%20illetve%20s%C3%BAlyosan%20fogyat%C3%A9kos%20gyermekr%C5%91l.pdf)” elnevezésű nyomtatványon kell igazolni, hogy a gyermek tartósan beteg súlyosan fogyatékos. Az igazolást a gyermekklinika, gyermek szakkórház, kórházi gyermekosztály, szakambulancia, szakrendelő vagy szakgondozó intézmény szakorvosa állítja ki két példányban.

Az 1500 gramm születési súly alatti születés 3 éves korig különös betegség nélkül jogosít a magasabb összegű családi pótlékra (Lásd: 1. melléklet az 5/2003. (II. 19.) ESzCsM rendelethez A magasabb összegű családi pótlékra jogosító betegségek és fogyatékosságok).

### **Emelt összegű családi pótlék igénylés**

Az **emelt összegű családi pótlék igénylés** menetéről az alábbi linken olvashat bővebben.

Információ: Magyar Államkincstár ([https://cst.tcs.allamkincstar.gov.hu](https://cst.tcs.allamkincstar.gov.hu/))

## **ANYATEJ-, ÉS TÁPSZERELLÁTÁS:**

Az **anyatej ellátás és a tápszerellátás** fontos lehet azoknak a családoknak, ahol nem elegendő az anyatej a csecsemőnek. A koraszülött támogatás ezen formája azokban az időkben lényeges, amikor még az anyának a hosszú kórházi tartózkodás miatt csak kis mértékben indult meg a tejtermelése.

„Az egészségbiztosítás keretében akkor jogosult a csecsemő az anyatej ellátásra, ha az anya saját tejével nem tudja táplálni és a baba koraszülött, vagy kis súlyú – 2500 g testsúly alatti – újszülött.” „Az egyébként támogatással nem rendelhető, de különleges táplálkozási igényt kielégítőnek minősülő tápszer árához az egészségbiztosító méltányosságból támogatást nyújthat.„

Információ: Nemzeti Egészségbiztosítási Alapkezelő

http://www.neak.gov.hu/felso\_menu/lakossagnak/ellatas\_magyarorszagon/ gyogyszer\_segedeszkoz\_gyogyfuro\_tamogatas/anyatej\_es\_tapszer\_ellatas

http://www.neak.gov.hu/felso\_menu/lakossagnak/ellatas\_magyarorszagon/ gyogyszer\_segedeszkoz\_gyogyfuro\_tamogatas/egyedi\_tamogatas

## **GYERMEKEK OTTHONGONDOZÁSI DÍJA (GYOD)**

1. január 1-től a tartósan beteg gyermeküket otthon ápolók számára új ellátási forma létesült, a GYOD vagyis a **gyermekek otthongondozási díja**. Összege bruttó 100 ezer forint és a gyermek életkorától függetlenül folyósítható. A gyermek életkorától függetlenül a GYOD-ra jogosult az a vér szerinti vagy örökbefogadó szülő, aki a súlyos fogyatékosságából eredően önellátásra képtelen vér szerinti vagy örökbe fogadott gyermekéről, vagy a tartós betegségéből eredően önellátásra képtelen gyermekéről gondoskodik.
Ez a díj azoknál a koraszülötteknél is igényelhető, akik éppen a koraszületésből fakadóan tartósan beteg státuszt kapnak. Bár ez a díj nem kimondottan koraszülött támogatás, mégis a koraszülöttek egy részét is érintheti.

Információ: kormányhivatal.hu oldal

<http://www.kormanyhivatal.hu/hu/budapest/jarasok/gyod>

## **KÖZGYÓGYELLÁTÁS:**

A **közgyógyellátás** szociális juttatás, amely a gyógyszerek, gyógyászati segédeszközök és az orvosi rehabilitáció céljából tb támogatással igénybe vehető gyógyászati ellátások beteg által fizetendő térítési díjához nyújt hozzájárulást.

Információ: Nemzeti Egészségbiztosítási Alapkezelő

<http://www.neak.gov.hu/felso_menu/lakossagnak/ellatas_magyarorszagon/kozgyogyellatas>

## **GYÓGYÁSZATI SEGÉDESZKÖZ ELLÁTÁS:**

A gyógyászati segédeszközök a gyógyító eljárás során és a rehabilitációban is fontos szerepet töltenek be, a gyógyulási folyamatban a beteg életminőségének javítását szolgálják. Gyógyászati segédeszköznek azt az átmeneti vagy végleges egészségkárosodással, fogyatékossággal élő ember személyes használatába adott orvostechnikai-, vagy ápolási technikai eszközt tekintjük, amely használata során nem igényli egészségügyi szakképesítéssel rendelkező személy folyamatos jelenlétét. (Amennyiben a gyermek állapota miatt a család emelt családi pótlékot kap, úgy szakorvosi javaslat alapján pl. díjmentesen íratható részére gyógycipő vagy 3 éves kor felett pelenka.) Információ: Nemzeti Egészségbiztosítási Alapkezelő

http://www.neak.gov.hu/felso\_menu/lakossagnak/ellatas\_magyarorszagon/ gyogyszer\_segedeszkoz\_gyogyfuro\_tamogatas/gyogyaszati\_segedeszkozok

## **UTAZÁSI KEDVEZMÉNY:**

Azon gyermek, aki után emelt összegű családi pótlék jár, illetve egy fő kísérője a helyi közösségi közlekedésben ingyen, a helyközi közösségi közlekedésben 90% kedvezménnyel utazhat. A kedvezményre jogosító hatósági igazolványt az emelt családi pótlékra jogosító határozattal együtt automatikusan postázzák az igénylő részére.

Információ: Magyar Államkincstár ([https://cst.tcs.allamkincstar.gov.hu](https://cst.tcs.allamkincstar.gov.hu/))

## **UTAZÁSI KÖLTSÉGTÉRÍTÉS:**

Annak érdekében, hogy az egészségügyi szolgáltatás mindenki számára elérhető legyen, utazási támogatás vehető igénybe az egészségbiztosítás keretében. Az **utazási költségtérítés** ún. utazási utalvány (az utazás költségének utólagos megtérítésével), illetve az ún. utazási költségtérítési utalvány, mint díjmentes utazásra jogosító utalvány felhasználásával vehető igénybe.

Mindkét utalvány a Magyar Államkincstár által rendszeresített szigorú számadású nyomtatványnak minősül.

Információ: Magyar Államkincstár ([https://egbiztpenzbeli.tcs.allamkincstar.gov.hu](https://egbiztpenzbeli.tcs.allamkincstar.gov.hu/))

## **Egyéb család támogatások**

A családoknak nagy segítséget jelentenek az **egyéb család támogatások** is, például a több szabadság, vagy a fejlesztésekhez adott normatív támogatás.

**PÓTSZABADSÁG:**

A munkavállalónak a tizenhat évesnél fiatalabb

1. a) egy gyermeke után kettő,
2. b) két gyermeke után négy,
3. c) kettőnél több gyermeke után összesen hét munkanap pótszabadság jár.

A pótszabadságra való jogosultság szempontjából a gyermeket először a születésének évében, utoljára pedig abban az évben kell figyelembe venni, amelyben a tizenhatodik életévét betölti. (2012. évi I. törvény a munka törvénykönyvéről 118. §)

PÓTSZABADSÁG MÉRTÉKE FOGYATÉKOS GYERMEK ESETÉN:

A pótszabadság fenti mértéke fogyatékos gyermekenként két munkanappal nő, ha a munkavállaló gyermeke fogyatékos. (2012. évi I. törvény a munka törvénykönyvéről 118. §)

APÁT GYERMEKE SZÜLETÉSE ESETÉN MEGILLETŐ PÓTSZABADSÁG

Az apának gyermeke születése esetén, legkésőbb a születést követő második hónap végéig, öt, ikergyermekek születése esetén hét munkanap pótszabadság jár, amelyet kérésének megfelelő időpontban kell kiadni. (2012. évi I. törvény a munka törvénykönyvéről 118. § , 350/2014. (XII. 29.) Korm. rendelet a gyermek születése esetén az apát megillető pótszabadság igénybevételéről és a pótszabadsággal összefüggő költségek megtérítéséről)

**„PARKOLÓKÁRTYA” – PARKOLÁSI IGAZOLVÁNY:**

A mozgásában korlátozott személy parkolási igazolványa egy olyan biztonsági okmány, amely a KRESZ 51/a. §-ában felsorolt kedvezmények igénybevételére való jogosultságot igazolja.

Parkolási igazolványra az a személy jogosult lehet:

Aki közlekedőképességében súlyosan akadályozott,

Akit értelmi fogyatékosnak; autistának; mozgásszervi fogyatékosnak, vaknak vagy gyengén látónak, illetve autistának minősítettek.(218/2003. (XII.11) Kormányrendelet a mozgásban korlátozott személy parkolási igazolványáról, 1/1975. (II. 5.) KPM–BM együttes rendelet (KRESZ) 51/A §-a.)

**VÁMMENTESSÉG GYÓGYSZERRE, GYÓGYÁSZATI SEGÉDESZKÖZRE:**

Vámmentes a természetes személy részére érkező vagy általa behozott, gyógyszergyár vagy gyógyszertár által kiszerelt, bontatlan csomagolású gyógyszer, valamint gyógyászati segédeszköz, a kezelőorvos által előírt mennyiségben. (1995. évi C. törvény a vámjogról, a vámeljárásról, valamint a vámigazgatásról 117. § (6) bekezdés)

**KORAI FEJLESZTÉSHEZ ÁLLAMI NORMATÍVA:**

A gyermekek korai fejlesztésére létezik állami normatíva, vagyis pénzbeli juttatás annak az adott intézménynek, szakembernek, aki a fejlesztő felkészítést, oktatást biztosítja. <https://koraszulott.com/korai-fejlesztes-a-pedagogiai-szakszolgalatokban>

## **BŐVEBB INFORMÁCIÓ A PÉNZBELI ELLÁTÁSOKRÓL:**

Fontos!

Az Országos Nyugdíjbiztosítási Főigazgatóság 2017. november 1-től beolvadt a Magyar Államkincstárba. A fogyatékossági támogatással, családi pótlékkal, gyermekgondozási támogatással, anyasági támogatással valamint nemzetközi családi ellátással kapcsolatos hatáskörébe utalt feladatok tekintetében a továbbiakban a Magyar Államkincstár jár el. Ezen ellátások folyósítása a Magyar Államkincstár Nyugdíjfolyósító Igazgatóságától történik, azonban az ellátásokkal összefüggő változásokat, módosításokat továbbra is a családtámogatási feladatkörrel megbízott járási hivatalok intézik!

Magyar Államkincstár **egészségbiztosítási pénzbeli ellátások**: [https://egbiztpenzbeli.tcs.allamkincstar.gov.hu](https://egbiztpenzbeli.tcs.allamkincstar.gov.hu/)

Magyar Államkincstár **családtámogatási ellátások**: [https://cst.tcs.allamkincstar.gov.hu](https://cst.tcs.allamkincstar.gov.hu/)

**A gyermekneveléshez kapcsolódó, és egyéb családtámogatási ellátásokról részletes információk:**

Családi tudakozó – Szociális tájékoztatás, tanácsadás (Emberi Erőforrások Minisztériuma)

* Tájékoztató a gyermekek után járó ellátásokról
* Tájékoztató a fogyatékossághoz és egészségkárosodáshoz kötődő ellátásokról és szolgáltatásokról
* Szociális ellátások összefoglaló

**A tájékoztató füzetek elérhetősége**: <https://csaladitudakozo.kormany.hu/>

**Fogyatékossághoz, egészségkárosdoshoz kötődő ellátások részletesen megtalálhatóak a Kézenfogva Alapítvány honlapján:**<http://kezenfogva.hu/ellatasok_tipus>

\*\*\*

Tájékoztatjuk, hogy a pénzbeli ellátásokkal támogatásokkal kapcsolatos információk tájékoztató jellegűek, nem helyettesítik a jogszabály által lefektetett jogosultsági kritériumok meghatározását! A támogatásokra való jogosultság kérdésében az adott család támogatás vonatkozásában az igény elbírására illetékes szerv dönt!

https://koraszulott.com/koraszulott-tamogatas-2020/